

ОБАВЕШТЕЊЕ ТРЕНЕРИМА – КАНДИДАТИМА

На основу Правилника, ЦЕФТ ФСС обавештава заинтересоване тренере – кандидате, да могу аплицирати за курсеве едукације то :

**УЕФА ПРОГРАМ:**,

* УЕФА тренер голмана А,
* УЕФА Футсал Б

**НАЦИОНАЛНИ ПРОГРАМ:**

* ФСС тренер физичке припреме

Тренер – кандидат, попуњава апликацију / пријаву (налази се испод текста), и уз осталу потребну скенирану документацију доставља на маил : fss@sbb.rs, до 14.септембра 2022.године.

**ОПШТИ УСЛОВИ ЗА УПИС ТРЕНЕРА - КАНДИДАТА** из Члана 12. Правилника ЦЕФТ ФСС) :

 **Члан 12.**

 Тренер - кандидат мора испуњавати ***ОПШТЕ УСЛОВЕ***

(*приложити потребну документацију*) за све нивое УЕФА / ФСС едукације и то :

* биометријски читач личне карте, или фотокопију важећег пасоша за стране држављане,
* потврду о играчком искуству (од минимум 6 година) потписане и оверене

од стране представника клубова или националних савеза,

* биографију CV, која садржи и спортски CV (играча, тренера),
* диплому завршеног средњег образовања,
* изјаву тренера – кандидата да није кривично кажњаван за дела која га чине недостојним за обављање стручног рада у фудбалу, док трају правне последице осуде,
* здравствено уверење о способности тренера (не старије од шест месеци),
* потврду ОФТ матичног савеза, о чланству у ОФТ,
* поред наведених општих услова, од тренера - кандидата се може тражити да полажу и тест способности или интервју који спроводи Центар.

**ПОСЕБНИ КРИТЕРИЈУМИ ЗА УПИС ТРЕНЕРА - КАНДИДАТА** из дела

Члан 13. и 15. Правилника ЦЕФТ ФСС :

 **Члан 13.**

Поред општих услова, тренер – кандидат мора испуњавати ***ДОДАТНЕ*** ***КРИТЕРИЈУМЕ*** (приложити потребну документацију)за диплому УЕФА едукације:

– ***UEFA А GK :***

* Валидна UEFA B лиценца,
* Најмање 1 (једна) година рада у својству тренера голмана, са UEFA B GK лиценцом

– ***UEFA B futsal :***

* Валидна UEFA C лиценца, или
* Валидан национални футсал сертификат

 **Члан 15.**

Поред општих услова, тренер – кандидат мора испуњавати ***ДОДАТНЕ*** ***КРИТЕРИЈУМЕ*** (приложити потребну документацију) за сертификат националне ФСС едукације

– **ФСС тренер физичке припреме :**

* завршене струковне / академске студије факултета за спорт, или
* валидна УЕФА А лиценца и активан рад у својству тренера специјалисте физичке припреме.

 -

Цена КУРСА ЕДУКАЦИЈЕ, за стицање УЕФА / ФСС диплома - сертификата, утврђује се у следећим износима:

|  |  |
| --- | --- |
|  УЕФА ОСНОВНИ ПРОГРАМИ | Цена курса |
|  **УЕФА тренер голмана** **А** – диплома  |  150.000,00 |
|  **УЕФА футсал Б** - диплома |  120.000,00 |

* \*За све УЕФА програме, цене курса за стране држављане су у двоструком износу

|  |  |
| --- | --- |
|  НАЦИОНАЛНИ ФСС ПРОГРАМИ. |  Цена курса |
| **ФП** – сертификат тренер физичке припреме |  60.000,00 |

* \*За све ФСС сертификате, цене курса за стране држављане су у двоструком износу

Београд, 29.08.2022.